《棕榈花》
宋代·董嗣杲

碧玉轮张万叶阴，一皮一节笋抽金。
胚成黄穗如鱼子，朵作珠花出树心。
蜜渍可驰千里远，种收不待早春深。
蜀人事佛营精馔，遗得坡仙食木吟。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。